jkorsvik/nowiki_second_scrape_merged huggingface dataset:
Harold & Kumar Go to White Castle

Harold & Kumar Go to White Castle(også kjent som Harold & Kumar Get the Munchies er en amerikansk Komediefilm fra 2004, skrevet av Jon Hurwitz og Hayden Schlossberg og regissert av Danny Leiner.


== Handlingsreferat ==
Harold Lee blir presset av kollegaene sine til å gjøre jobben deres mens de reiser bort over helgen. I mellomtiden deltar hans rom-kamerat Kumar Patel på et intervju i håp om å få skole-plass. Han er høyt kvalifisert, men med vilje gjør han det dårlig for å unngå å bli akseptert. Harold har romantiske følelser for naboen Maria, men klarer ikke å innrømme dette. Etter å ha røyket marihuana, bestemmer Harold og Kumar seg for å kjøpe hamburger. Kumar foreslår å stoppe i nærheten av Princeton University, for å kjøpe mer marihuana. Han kjøper marihuana fra en av studentene, men de blir oppdaget av sikkerhetsfolk på campus og blir tvunget til å flykte - og mister marihuana under jakten.
De gjenopptar kjøringen. Men når Kumar må ut for å urinere, kommer en vaskebjørn seg i bilen og biter Harold. De reiser til sykehus for å undersøke Harold for rabies. Kumars far og eldre bror arbeider ved sykehuset som leger, og får øye på dem, og Kumars far konfronterer ham på grunn av hans mislykkede intervju. Kumar stjeler ID-merker fra dem, for å skaffe seg medisinsk marihuana. Imidlertid blir Kumar forvekslet med sin bror, av andre leger og blir tvunget til å utføre en akutt-operasjon på et pasient. Til forbauselse for Harold og sykepleierne, redder Kumar pasientens liv uten problemer.
Kumar ser Maria på kino, og forsøker å få oppmerksomheten hennes slik at Harold kan snakke med henne. Men Harold får panikk, og krasjer bilen deres. En bergingsbil-sjåfør tar dem med til huset sitt for å reparere bilen deres. Kumar tar imot en haiker, Neil Patrick Harris, som er høy på ecstasy. Harold og Kumar går til en butikk for å finne vei-beskrivelse, og Harris kjører vekk i bilen deres. Senere blir Harold arrestert, og Kumar distraherer politiet, og bryter seg inn på politi-stasjonen for å hjelpe Harold. I tillegg ødelegger Harold ved ett uhell den bærbare datamaskinen som inneholder alt arbeidet han nettopp var ferdig med for hans kollegaer.


== Roller ==
John Cho som Harold Lee
Kal Penn som Kumar Patel
Paula Garcés som Maria Perez
Neil Patrick Harris som Neil Patrick Harris
David Krumholtz som Goldstein
Eddie Kay Thomas som Rosenberg
Brooke D'Orsay som Clarissa
Kate Kelton som Chrissy
Christopher Meloni som Randy/Freakshow
Sandy Jobin Bevans som Officer Palumbo
Ryan Reynolds som mannlig sykepleier


== Referanser ==


== Eksterne lenker ==
(en) Harold & Kumar Go to White Castle på Internet Movie Database 
(no) Harold & Kumar Go to White Castle hos Filmfront 
(da) Harold & Kumar Go to White Castle i Danmark Nationale Filminstitut 
(fr) Harold & Kumar Go to White Castle på Allociné 
(nl) Harold & Kumar Go to White Castle på MovieMeter 
(en) Harold & Kumar Go to White Castle på AllMovie 
(en) Harold & Kumar Go to White Castle på Turner Classic Movies 
(en) Harold & Kumar Go to White Castle på Rotten Tomatoes 
(en) Harold & Kumar Go to White Castle på Metacritic 
(en) Harold & Kumar Go to White Castle på Box Office Mojo
Gallestein

Gallestein er en tilstand der det opptrer steinlignede dannelser i galleblæren og galleveien. Finnes hos 5-15 % av alle mennesker, oftest hos kvinner, særlig hos kvinner som har født. Det er sjelden før 20-årsalderen. Gallestein består gjerne av kolesterol, kalk eller gallefargestoff. Kunnskapen om årsaken til gallestein er mangelfull, men forstyrrelse i leverens stoffskifte antas å spille en rolle, og kostholdet har kanskje en betydning. Det finnes midler som kan oppløse gallestein, men det er uvisst om de er helsemessige. I noen tilfeller kan det være nødvendig å fjerne hele galleblæren.
Pasienter med akutt kolecystitt (betennelse av galleblæra forårsaket av stein) har i tillegg feber og redusert allmenntilstand. Ved tilstopping av gallegangen kan det etter hvert utvikle seg gulsott (gulfarging av huden), avføringen blir lys og urinen mørk.Gallestein dannes når gallen krystalliseres og danner steiner. Gallen dannes i leveren og lagres i galleblæren. Gallen skilles ut til tarmen ved behov, dette skjer når fettstoff kommer inn i tynntarmen. Gallen hjelper oss å fordøye fett ved at den deler fettstoffet inn i flere små partikler slik at det totale overflatearealet økes. Dette maksimerer effektiviteten til de fettnedbrytende enzymene i tarmen som er vannløselige og bare reagerer på overflaten av fettdråpene.
Gallen består av fett, kolesterol, gallesalter og bilirubin (det stoffet som gir avføring farge). Når det kommer ubalanse i forholdet mellom disse bestanddelene kan det dannes gallesteiner. 80 % av alle gallesteiner er laget hovedsakelig av kolesterol. De resterende 20 % kalles ofte pigmentsteiner, og er hovedsakelig laget av bilirubin.


== Referanser ==
Distansevern

Et distansevern er et apparat som beskytter elektriske komponenter (f.eks høyspentledninger, -kabler og transformatorer) mot kortslutninger. Kortslutninger medfører ofte høye strømmer, høy energiutvikling, og skadelige mekaniske påkjenninger på komponentene. Det finnes flere typer distansevern. Utviklingen har gått fra elektromekaniske, til elektroniske til dagens moderne numeriske distansevern. Disse er digitale vern med moderne signalprosessorer.
Et distansevern som beskytter en høyspentledning (45-420 kV) er innstilt med forskjellige soner. Hver sone har sin utstrekning som definerer hvor langt distansevernet rekker. Typisk vil den første sonen dekke momentant ca. 80 % av en kraftledning. Den andre sonen vil dekke den resterende delen av linjen, og er tidsforsinket typisk 300 ms. For å oppnå momentan frakopling av hele ledningen er det vanlig å benytte to dublerte uavhengige samband mellom distansevernene i hver ledningsende som kommuniserer med hverandre. Dette sikrer at distansevernene bare gir momentant frakopling på linjefeil, og ikke på overrekkende feil (samleskinne, utgående linjer etc). På 420/300 kV-nivå er det i Norge vanlig å benytte to ulike typer/fabrikater av distansevern i hver ledningsende for å beskytte høyspentledninger. På lavere spenningsnivå er det vanlig med ett distansevern i hver ende. Distansevern gir hurtig og selektiv frakopling av kortslutninger, men har manglende dekning av høyohmige feil (tre etc. mot linjer). Høyohmige feil dekkes av andre typer vern (følsomme jordstrømvern).
Slaget ved Guetaria

Slaget ved Guetaria er den første franske seieren til sjøs i tidlig moderne tid for en franske krigsflåte. Den nye statsorganiserte flåteorganisasjonen seilte langs den spanske atlanterhavskysten til støtte for den landsbaserte hæren som hadde rykket over grensen inn i nordlige Spania og Baskerland. Den franske invasjonen inn i nordlige Spania støttet av de franske flåtestyrkene som sikret forsyningsruter for de franske styrkene, tok spanjolerne ved overraskelse om våren 1638. I all hast sendt den spanske flåten en mindre eskadre på cirka 12 til 14 skip. 


== Sjøslaget ==
Lopez des Hoces dro med eskadren til byen Guetaria ved San Sebastian der han ankret sine skipene i havnen, men de Sourdis oppdaget dette og gikk til angrep på den spanske eskadren i et godt koordinerte angrep med brannskip. Disse franske brannskipene hadde blitt forberedt og mer dødelige enn tidligere at de fleste spanske krigsskipene ble rammet og brent opp den 22. august 1638. 
Av alle 12 var 11 totalødelagt med stor tap av liv mens et gikk på grunn. Mellom 1 500 og 4 000 er sagt å ha blitt drept under sjøslaget som mer tok preg av et overfall med ekstreme dødelige våpen der franskmennene led liten tap. Det er et av de få tilintetsgjørelsesslager i historien der en flåtestyrke var regelrett utryddet.


== De involverte skipene ==
Frankrike

L´Europe 34 stykker (flaggskip for de Sourdis)
Le Cygne 30 stykker
Le Licorne 30 stykker
Le Coq 30 stykker
La Fortune 30 stykker
La Vierge 30 stykker
5 brannskiper
Andre mindre fartøyerSpania

12 krigsskip- 11 brent, 1 gikk på grunn


== Kilder ==
Jan Glete, Warfare at Sea 1500-1650 2000 ISBN 0-415-21455-6
Andrew Kehoe

Andrew Philip Kehoe (født 1. februar 1872 i Tecumseh i Michigan i USA, død 18. mai 1927 i Bath Township i Michigan) var gjerningsmannen bak den amerikanske Bath School-massakern 1927. Han drepte 45 personer, hovedsakelig barn, og såret 58. Antall døde er det høyeste antall drepte i amerikansk skoles historie.


== Referanser ==


== Eksterne lenker ==
«Evil Remembered 89 Years Later» (av Judy Putnam), Lansing State Journal, 18. mai 2016
Restskatt

Restskatt er et pengekrav fra skattemyndighetene til en skattyter etter avregning av foregående års skatteoppgjør. Bortimot én million nordmenn får restskatt hvert år. Når forskuddstrekk og annen skatteinnbetaling er mindre enn beregnet skatt, blir krav på differansen sendt til skatteyteren, ved større krav, fordelt på to terminer. 
Ved for lite innbetalt skatt for ett kalenderår, må restkatt betales neste høst, slik at totalt innbetalt skatt er det samme som beregnet skatt etter gjennomgang av selvangivelse og opplysninger fra arbeidsgiver og finansinstitusjoner. 
For lønnsmottakere blir skattetrekket enten fastsatt som en prosentandel av bruttolønn eller det kan fastsettes som såkalt tabelltrekk. Prosenten eller tabellnummeret er oppgitt på skattekortet som arbeidsgiver mottar fra skattemyndighetene. 
For personer med varierende lønnsinntekt fra år til år, er det uhensiktsmessig at skattetrekket blir fastsatt på grunnlag inntekten to år før det aktuelle inntektsåret. Høy inntekt ett år kan gi høy restskatt som må betales i et år med lite inntekt. Skatteytere som vil unngå restskatt kan derfor innbetale tillegg når inntekten er høy for å unngå  restskatt. 
Hvis du mener noe er feil i skattemeldingen har du muligheten til å sende inn en elektronisk klage til Skatteetaten.


== Referanser ==
Oh Happy Day

«Oh Happy Day» er et gospelarrangement fra 1967 av en hymne fra 1700-tallet. Når den ble innspilt av The Edwin Hawkins Singers (under ledelse av Edwin Hawkins som arrangerte sangen) i 1969 ble det en internasjonal suksess. Siden den tid har «Oh happy day» blitt en av de mest kjente gospellåtene gjennom musikkhistorien, og har også blitt ansett som en standard innenfor sjangeren.
Dagligvareprisen

Dagligvareprisen er en norsk bransjepris for dagligvarebransjen, opprettet i 1995. Prisen deles ut i begynnelsen av september hvert år, på FK-konferansen.
Prisen gis til en bedrift, kjede, organisasjon eller enkeltperson som har gjort eller gjør en faglig, økonomisk eller næringspolitisk innsats av betydning for hele bransjen. Den er innstiftet av Handelsbladet FK.


== Prisvinnere ==
1995 – Kjøpmann Ivar Kjell Eriksen (Centra)
1996 – Daglig leder John Olav Gjelstad (Meny)
1997 – Adm direktør Bent Fuglesang (Orkla Foods)
1998 – Delt mellom Hakon Gruppen, NKL, NorgesGruppen og Reitangruppen
1999 – Adm direktør Trond Lykke (Bunnpris)
2000 – Styreformann Knut Hartvig Johannson (NorgesGruppen)
2001 – Konsernsjef Harald Tyrdal (Reitan Narvesen)
2002 – Posten Norge
2003 – Landbruksminister Lars Sponheim
2004 – Kjøpmann Knut Jacobsen, Jacob's på Holtet
2005 – Adm direktør Adriano Capoferro (Deli de Luca)
2006 – Forskningsleder Per Gunnar Rasmussen (Handelshøyskolen BI)
2007 – Konkurransetilsynet
2008 – Leif Frode Onarheim, Ivar Moss og Arnold Harang (for utviklingen av Pizza Grandiosa)
Stormen Andrea

Stormen Andrea var en storm som herjet deler av Norden 8. – 9. november 2007. 


== Stormhistorie ==
Det har blitt antatt at stormen var rester av orkanen Noel som herjet Karibia i begynnelsen av november. Denne orkanen ble svekket etter besøket i Karibia, men kan ha tatt seg opp igjen på vei over Atlanterhavet mot Island og Grønland. Tidlig morgen 8. november lå stormen utenfor Færøyene og kom opp i orkan styrke da den traff Utsira. Den ble dog svekket igjen da den traff kysten av Vest-Norge rundt klokken 19 samme dag. Stormen førte til sterk vind og mye regn i Vest-Norge natt til fredag 9. november, men det ble ikke rapportert om større skader. I løpet av natten hadde stormen beveget seg videre over Norge til Østlandet og fredag formiddag befant den seg over Sverige. Stormen stoppet opp i Øst-Europa, og eksempelvis Polen og Hviterussland fikk mye vind. Stormen førte med seg kald luft, noe som resulterte i snø 9. november.


== Skader ==
Ingen personer omkom som følge av uværet, men det meldt om opprevne trær, løse takplater og diverse skader på bygninger. Stavanger Aftenblad meldte om at forsikringsselskapet Gjensidige hadde fått melding om nærmere 60 bygningsskader og at uværet hadde gjort skader for millioner av kroner. Flere oljeplattformer i Nordsjøen ble evakuert i forkant av stormen. En del av dem var i gang igjen med produksjon allerede 9. november. I Bergen måtte politiet sluse biler over Sotrabroen, og Bergensavisen rapporterte om en episode hvor frontruta på en buss ble blåst ut av den sterke vinden. Ingen kom til skade i denne episoden. Flere ferjesamband i Rogaland ble stengt og det samme ble flere riksveier i Sogn og Fjordane. Ifølge Meteorologisk institutt var bølgehøyden ute i Nordsjøen mellom 10 og 12 meter på det høyeste.


== Referanser ==

Stormfloen i Nordsjøen november 2007
Ove Kvangarsnes

Ove Kvangarsnes (født 12. mai 1957) er en norsk musiker og fiolinist fra Ålesund. Han er leder for Ålesund Strykekvartett og også tidligere konsertmester for Ålesund Symfoniorkester. 
Han vokste opp på Emblem som eldstemann i en søskenflokk på tre. Hans to yngre søsken er Kjetil Kvangarsnes, kantor i Borgund kirke, og Kari Kvangarsnes Miller, en cellist. 
Ove Kvangarsnes ble utdannet ved Norges musikkhøgskole og har tidligere spilt som vikar i Filharmonisk orkester, Den Norske Operas orkester og Kringkastingsorkestret. 
Han har også vært medvirkende i ungdomsarbeid i sammenheng med musikk med blant annet oppstarten av Respons (tidl. Emblem kristelige ungdomskor) i 1973 og ungdomsorkesteret Indre Strøk i 1994. 
Han er gift med Birgitte Ulstein Kvangarsnes, og har fire barn. 


== Referanser ==
Slaget i Vadobukten

Slaget i Vadobukten utenfor byen Genova er en sjelden trefning mellom de franske og spanske galei-avdelinger i trettiårskrigen. Begge parter unngikk direkte strid i manøvrering på korte avstander fra deres respektive baser, den franske galeiflåten var undertallig ovenfor den spanske galeiflåten som gjort seg avhengige av deres baser for å understøtte deres besetninger med proviant og spesielt væske i det varme klimaet over Middelhavet.
En avdeling på 15 galeier ledet av den franske marquisen de Pont-Courlay kom over en lik stor spansk avdeling og beseiret disse etter den spanske admiral Velasco var drept. Det var et unntak fra regelen i krigføringen omkring galeien på Middelhavet der besittelse av vitale baser som sørget for store forråder med nødvendighetsartikler for et stort antall roere samt hurtige fremstøter for å støtte landsbaserte operasjoner stod sentralt i krigsplanlegging.


== Kilder ==
Jan Glete Warfare at Sea 1500-1650 2000 ISBN 0-415-21455-6
Mjell (gård)

Mjell er en gård i Gaular kommune, gårdsnummer 16. Gården er regnet for å være den øverste gården i Gaulardalføret, og ligger på ca. 450 moh.. Den grenser mot gårdene Mjellsmyra og Hov. Det har vært drevet tradisjonell gårdsdrift på brukene her, men idag er flere av brukene på Mjell ikke i drift. 
Mjell var et krysningspunkt på de gamle drifteveiene, her møttes veiene fra Kjelstad i nord, Eldalsdalføret i vest og Balestrand i øst. Riksvei 13 over Gaularfjellet passerer forbi Mjell, i vinterhalvåret blir veien stengt her.
Mjellsmyra

Mjellsmyra er en gård som ligger i Gaular kommune, gårdsnummer 15. Gården grenser mot gårdene Mjell og Hov, og ligger langt oppe i Gaulardalføret. Gården ble sannsynlig utskilt fra gården Mjell på 1600-tallet. Næringsgrunnlaget på gården har ikke egnet seg for moderne drift, og det er ved telling i 1995 ikke registrert husdyrhold på gården.
Første slaget ved Tarragona

Første slaget ved Tarragona var intet tradisjonelt sjøslag, den spanske grunngående forsyningsflåten av åredrevne fartøyer som galeier forsøkt å ta seg forbi den fransk-katalanske blokadeflåten som sperret sjøveiene inn til byen Tarragona. I flere dager manøvrerte spanierne seg forbi de franske krigsskipene og slått vekk de tallmessig undertallige fiendtlige galeiene, men ikke uten tap. 
García de Toledo klart å ta seg inn til den beleirede byen Tarragona i sørlige Catalonia med de nødvendige forsyningene for den spanske garnisonen som holdt ut. Men forbindelsen kunne ikke opprettholdes under det fiendtlige presset fra de Sourdis som tok en galei. Et nytt sjøslag tok seg til den 20. august, det andre slaget ved Tarragona som var ikke avgjørende for utfallet av beleiringen av Tarragona. Det katalanske opprøret som varte fram til 1659, var en strid om de strategiske besittelsene der partene tok i bruk alle ressurser inkluderte sjøstyrkene. De fleste sjøslagene i denne krigen var en del av beleiringer eller offensiver mot byer og festninger.


== Kilder ==
Jan Glete Warfare at Sea 1500-1650 2000 ISBN 0-415-21455-6
Slaget ved Barcelona

Slaget ved Barcelona var et slag under det katalanske opprøret som varte i tre dager fra 1. til 3. juli 1642. Slaget sto mellom den franske og den spanske flåten. Den franske flåten besto av total 83 krigsfartøyer, hvorav 44 skip, 25 galeier og 14 brannskip. Fra 1. juli besto den spanske flåten av 52 krigsfartøyer, hvorav 36 skip, 10 galeier og 6 brannskip. Dette var en av samtidens største maritime sammenstøt på Middelhavet der kampene var om herredømmet over sjøveiene til Barcelona. 
I de tre dagene hadde begge flåter flere sammenstøt der de rettet konsentrerte angrep på hverandre med brannskip. Under forvirringen som oppsto under sjøslaget ble et fransk storskip ødelagt med stort tap av liv. Den franske overmakten ble til slutt for mye for spanjolene, som trakk seg vekk fra farvannet. Sjøslaget ble ikke avgjørende i det katalanske opprøret og den franske flåten, som støttet de katalanske opprørerne, returnerte til Mallorca.


== Kilder ==
Jan Glete Warfare at Sea 1500-1650 2000 ISBN 0-415-21455-6
United Airlines Flight 93

United Airlines Flight 93 var det fjerde og siste flyet som ble kapret i terrorangrepet 11. september 2001. Flyet tok av fra Newark i New Jersey med San Francisco i California som mål. I henhold til ordinær rute skulle flyet ta av omtrent samtidig som de tre andre flyene. Men flyet var cirka 25 minutter forsinket da det tok av klokken 08.42 lokal tid. Klokken 09.28 ble flyet kapret og kursen deretter endret til Washington, DC. Etter at passasjerene igjennom telefonsamtaler fra flyet ble klar over flystyrtene i World Trade Center og Pentagon, forsøkte de å ta tilbake kontrollen over flyet. Men klokken 10.03 ble flyet styrtet av kaprerne i Shanksville i Pennsylvania. Alle de 44 ombord omkom i styrten.


== Se også ==
American Airlines Flight 11
United Airlines Flight 175
American Airlines Flight 77


== Eksterne lenker ==
Artikkelen har ingen egenskaper for offisielle lenker i Wikidata

(en) THE 9/11 COMMISSION REPORT Final Report of the National Commission on Terrorist Attacks Upon the United States
(en) Flight Path Study United Airlines Flight 93
Slaget ved Cartagena (1643)

Slaget ved Cartagena mellom Frankrike og Spania utenfor Cartagena avsluttet det hundreårige spanske hegemoniet i den vestlige del av Middelhavet. Flere katastrofale nederlag mot Nederland og Frankrike i 1639 til 1644 til sjøs ødelagt den spanske flåtens anseelse som en av Europas sterkeste sjømakter, førte til en dyp politisk krise som rystet det spanske kongedømmet for flere år. 
For første gang siden 1559 ble den spanske sjømakten i Middelhavet utfordret i direkte konfrontasjon av en andre kristne sjømakt, den nye franske flåten som hadde blitt dannet av kardinal Richelieu, møtte de spanske krigsskipene på lik fot. Den dyktige admiralen Jean Armand de Maillé-Brézé som overtok ledelsen, vist seg å være en kompetent og formidable sjøoffiser for den franske middelhavsflåten som var forsterket med avdelinger fra Atlanterhavsflåten. Han var dessuten en dyktig taktiker spesielt med de dødelige brannskip som ble sendt mot seilskip for å totalødelegge disse.
3. september 1642 utenfor Cartagena hendt det lenge ventede oppgjøret mellom de to rivaler om herredømmet over det vestlige Middelhavet. Admiral Brézé med 22 skip og 12 brannskip gikk til angrep på den spanske flåten på 29 skip og 14 galeier, påført dem et meget knusende nederlag der 12 spanske skip var ødelagt eller erobret. Den franske taktikken med manøvrerbare brannskip i koordinerte angrep ble så voldsomt at den spanske flåten flyktet tilbake til den viktige flåtehavnen i Cartagena. 3000 er sagt å ha omkommet eller blitt tatt til fange.
Den franske seieren sikret kommunikasjonene til Italia der en ny front mellom Frankrike og Spania om de spanskholdte besittelsene og de italienske allierte av Spania ble åpnet. I 1644 var ikke spanjolene lenge i stand til å sende ut en ny krigsflåte for å slåss med franskmennene som dermed beholdt herredømmet over vestlige Middelhavet. Få ganger våget spanjolene i desperasjon å seile ut i konfrontasjon mot den franske middelhavsflåten omkring de spanske besittelsene i Den italienske halvøya. 
Men den politiske krisen i 1648 i Frankrike utviklet seg til en stygg borgerkrig kalt Fronde og sjøkrigen ebbet ut i tiden fram til 1659. Begge parter utmattet av de voldsomme krisene og de lange stridighetene tilsynelatende uten ende hadde ikke lenge midler for å ruste ut nye flåtestyrker mot hverandre. Uansett hadde Slaget ved Cartagena gjorde slutt på det spanske hegemoniet som den ledende kristne sjømakten i middelhavsregionen, Frankrike ble den rådende sjømakten i vestlige del av Middelhavet og senere hele Middelhavet.


== Kilder ==
Jan Glete Warfare at Sea 1500-1650 2000 ISBN 0-415-21455-6
Richard Beymer

Richard Beymer (født 20. februar 1938, i Avoca i Iowa i USA) er en amerikansk skuespiller mest kjent for hovedrollen i storfilmen West Side Story fra 1961, som han vant sin første og eneste Golden Globe-statuett for.
Samme året hadde Richard Beymer et forhold til skuespillerinnen Sharon Tate, som han klarte å overbevise om å satse på en karriere som skuespiller.
Richard Beymer er også kjent for sin rolle i The Diary of Anne Frank fra 1959, The Longest Day fra 1962 og ikke minst i rollen som utspekulerte figuren Ben Horne i den legendariske TV-serien Twin Peaks som gikk fra 1990 til 1991.


== Referanser ==


== Eksterne lenker ==
(en) Richard Beymer på Internet Movie Database 
(sv) Richard Beymer i Svensk Filmdatabas 
(da) Richard Beymer på Filmdatabasen 
(da) Richard Beymer på Scope 
(fr) Richard Beymer på Allociné 
(en) Richard Beymer på AllMovie 
(en) Richard Beymer hos Turner Classic Movies 
(en) Richard Beymer hos The Movie Database
Rossland

Rossland er et tettsted på øya Holsnøy i Alver kommune i Vestland. Fylkesvei 564 forbinder Rossland med resten av øya og fastlandet. Nord for Rossland finner du Kårbø og Skjelanger. Til vest for Rossland er halvøyen Io, som det er broforbindelse til. 
Barne- og ungdomsskolen Rossland skule dekker tettstedet.
Mick Mars

Mick Mars, opprinnelig navn Robert «Bob» Alan Deal, (født 4. mars 1951), er gitarist i det amerikanske glammetall-bandet Mötley Crüe. Etter at han la ut en annonse i bladet Recycler der han presenterte seg som en «Loud, rude and aggressive guitarplayer» ble han engasjert til bandet av Nikki Sixx og Tommy Lee.
Mick Mars har slitt med spondylitis ankylosans, bedre kjent som Bekhterevs sykdom, fra han var 19 år. Han gjennomgikk en hofteoperasjon i 2004, og dette gjorde at han ble frisk nok til å bli med bandet på turné igjen.


== Referanser ==


== Eksterne lenker ==
Offisielt nettsted 
(en) Mick Mars – kategori av bilder, video eller lyd på Commons
Gårdstenstunnelen

Gårdstenstunnelen er en veitunnel i Göteborg i Sverige. Tunnelen ble bygd i 1978 og går mellom Angeredsbron og Angered i nordre Göteborg. Den er 235 meter lang med ett tunnelrør med tre filer.
Tunnelen følger riksvei E6.20, en vei som går rundt den vestre halvdelen av Göteborg.


== Se også ==
Veitunneler i Sverige